Eunice Barber

| Eunice Barber |
| --- | --- |
 Barber Osakan MM-kilpailujen pituushyppykarsinnassa.
Henkilötiedot
Syntynyt: 17. marraskuuta 1974 (ikä 49) Freetown, Sierra Leone
Kansalaisuus:   Sierra Leone /  Ranska
Yleisurheilija
Pituus:  175 cm
Paino:  68 kg
Laji:  aitajuoksu, pituushyppy, 7-ottelu
Ennätykset:  Seitsenottelu: 6889 (2005)
Aiheesta muualla
www.barber-eunice.com
Timanttiliiga
  [ Muokkaa Wikidatassa ]   
| Mitalit> Maa:   Ranska.Naisten yleisurheilu.MM-kilpailut  | Mitalit> Maa:   Ranska.Naisten yleisurheilu.MM-kilpailut  | Mitalit> Maa:   Ranska.Naisten yleisurheilu.MM-kilpailut  | Maa:   Ranska> Naisten yleisurheilu. |
| --- | --- | --- | --- |
|  Kultaa | Sevilla 1999 | seitsenottelu |  |
|  Kultaa | Pariisi 2003 | pituushyppy |  |
|  Hopeaa | Pariisi 2003 | seitsenottelu |  |
|  Hopeaa | Helsinki 2005 | pituushyppy |  |
|  Hopeaa | Helsinki 2005 | seitsenottelu |  |
Eunice Barber (s. 17. marraskuuta 1974 Freetown, Sierra Leone) on ranskalainen yleisurheilija, joka kilpailee seitsenottelussa ja pituushypyssä.
Sierra Leonea edustanut Barber osallistui Barcelonan olympialaisiin 1992, joissa hän sijoittui seitsenottelussa 26:nneksi ja karsiutui 100 metrin aitajuoksussa. Samana vuonna nuorten MM-kisoissa Soulissa hän oli seitsenottelussa neljästoista. Hän voitti vuonna 1995 Afrikan-mestaruuden pituushypyssä ja sijoittui Göteborgin MM-kisoissa seitsenottelussa neljänneksi tuloksella 6340. Seuraavana vuonna Barber teki Afrikan ennätyksen seitsenottelussa tuloksellaan 6416. Hän oli Atlantan olympialaisissa lajissa viides ja karsiutui pituushypyssä. Pariisin sisäratojen MM-kilpailuissa 1997 hän sijoittui viisiottelussa kuudenneksi. Ateenan MM-kisoissa 1997 hän karsiutui pituushypyssä.
Barber sai Ranskan kansalaisuuden vuonna 1999 ja voitti samana vuonna Euroopan cupin seitsenottelussa. Samana vuonna Sevillan MM-kisoissa hän karsiutui 100 metrin aitojen 2. alkuerissä, mutta voitti maailmanmestaruuden seitsenottelussa tuloksella 6861. Vuonna 2003 hän voitti Euroopan cupin pituushyppykilpailun. Pariisin MM-kisoissa hän voitti maailmanmestaruuden pituushypyssä tuloksella 699 ja hopeaa seitsenottelussa. Kauden lopussa hän voitti IAAF:n yleisurheilufinaalissa pituushypyn hypättyään 705. Seuraavana vuonna Barber karsiutui Ateenan olympialaisissa pituushypyssä. Helsingin MM-kisoissa 2005 hän saavutti hopeaa seitsenottelussa ja pituushypyssä. Pituushypyssä hän oli alun perin kolmas, mutta nousi vuonna 2013 hopealle Tatjana Kotovan dopinghylkäyksen jälkeen. Kauden 2005 lopussa IAAF:n yleisurheilufinaalissa hän oli pituushypyn kolmas. Hän hyppäsi vuonna 2006 toiseksi Euroopan cupin pituushyppykilpailussa. Osakan MM-kilpailuissa 2007 hän karsiutui pituushypyn loppukilpailusta.
Barber pitää hallussaan Sierra Leonen ennätyksiä 100 metrin aitajuoksussa, pituushypyssä, korkeushypyssä, kuulantyönnössä, keihäänheitossa ja seitsenottelussa.
Barber joutui 18. maaliskuuta 2006 väkivaltaiseen yhteenottoon Ranskan poliisin kanssa. Barber haastoi poliisin väkivaltaisuudesta oikeuteen, mutta myös Barberia epäiltiin poliisien pahoinpitelystä. Myöhemmin Barber tuomittiin 5 000 euron sakkoihin, koska oli vastustanut kiinniottoa, huutanut hävyttömyyksiä ja purrut poliisia.